என் உடலில் மச்சம், தழும்பு என அங்க அடையாளம், கைரேகைப் பதிவு என எந்த வெரிபிக்கேஷனும் செய்யவில்லை. ஒன்பது மாதங்கள் கழித்து இரண்டாம் நிலை ஜெயில் அதிகாரி என்னைக் கூப்பிட்டார். நான் ஆள் மாறாட்ட ஆசாமி என்பது அவருக்கும் தெரியும். 'உயர் அதிகாரி மாற்றலாகிப் போகிறார். இனி நீ ஜாமீனில் போவது சிரமம். மணியின் உடலில் என்ன தழும்பு இருந்ததோ, அது உன் உடம்பிலும் இருக்கணும். அப்போதுதான் நீ வெளியே போகமுடியும்' என்றார்.